kardosdrur/scandi-wiki huggingface dataset:
Good Charlotte

Good Charlotte er et amerikansk punkband, der blev dannet i 1996 af tvillingebrødrene Benji og Joel Madden.

Bandets første to albums er inspireret af start 1990'ernes pop punk-bands, såsom Green Day og The Offspring, mens deres senere albums er mere inspireret af 1980'ernes synth-pop og punkmusik.

Historie

Formation 
Joel og Benji var 16 år da de besluttede sig for at de ville danne et band, på trods af at de var helt uden uden musikalsk erfaring. De to brødre lærte at spille guitar hos en venindes storebror Paul Thomas, som også efterhånden blev et medlem af bandet. Ikke længe efter fik de selskab af guitaristen Billy Martin. Og de begyndte at spille nogle små koncerter omkring Washingtonområdet.

Første Album og gennembrud 
Deres første album Good Charlotte fra 2000 blev ikke nogen succes, men solgte dog nok til at pladeselskabet Epic var villige til at udgive deres andet album The Young and the Hopeless i 2002. Dette album blev en stor succes, ført an af megahittet Lifestyle of the Rich and the Famouse som blev udgivet over hele verdenen. Af andre Singler kan nævnes Girls & Boys og The Anthem

The Chronicles of Life and Death 
Bandets tredje album The Chronicles of Life and Death blev udgivet i 2004. Albummets genre var mere inspireret af pop og mange af sangene indeholdt forskellige klassiske instrumenter, strygere eller synth. Albummet blev en salgsmæssig skuffelse, men opnåede dog at udgive hit singler, såsom I Just Wanna Live og We Believe.

Good Morning Revival 
Det fjerde album Good Morning Revival blev udgivet i 2007. I dette album har bandet næsten fuldstændig forladt deres Pop-punk rødder til fordel for en en mere synth-pop lyd, idet næsten alle sangene er opbygget omkring synthisizer. Før udgivelsen af albummet, har Joel udtalt, at albummet er et nyt friskt pust og han føler sig som han gjorde tilbage i 1996 hvor bandet lavede musik fordi de elskede det. Af singler fra albummet kan nævnes Dance Floor Anthem, The River og Keep Your Hands Off My Girl

Cardiology 
Albummet Cardiology blev udgivet i oktober 2010. Bandet har udtalt, at de med dette album ønskede at vende tilbage til deres oprindelige pop-punk-genre.

Diskografi 

Studiealbum
 2000: Good Charlotte
 2002: The Young and the Hopeless
 2004: The Chronicles of Life and Death
 2007: Good Morning Revival
 2010: Cardiology
 2016: Youth Authority
 2018: Generation Rx

Medlemmer 
 Joel Madden (vokal) (1996-nu)
 Benji Madden (guitar og vokal) (1996-nu)
 Billy Martin (guitar) (1998-nu)
 Paul Thomas (bass) (1996-nu)
 Dean Butterworth (trommer) (2005-nu)

Tidligere medlemmer 
 Aaron Escolopio (trommer) (1996-2001)
 Chris Wilson (trommer) (2002-2005)

Tidslinje

Eksterne henvisninger 

Good Charlotte's hjemmeside
 

Musikgrupper fra USA
Musikgrupper fra 1996
N.P. Fisker

Niels Peter Fisker (9. september 1886 i Hammel – 26. december 1939 på Frederiksberg) var en dansk politiker og minister tilhørende Socialdemokraterne.

Han var søn af kæmner P. Fisker og hustru (født Jensen). 

Niels Peter Fisker var minister for offentlige arbejder 1935-1939 og medvirkede til Kanslergadeforliget i 1933.

Kilde 
Gunnar Fog-Pedersen, Vor Regering og Rigsdag, Nordisk Forlag, København 1938.

Eksterne henvisninger 
 

Danske ministre fra Socialdemokraterne
Transportministre fra Danmark
Folketingsmedlemmer i 1930'erne
Tidligere folketingsmedlemmer fra Socialdemokraterne
Personer i Kraks Blå Bog (afdøde)
Agitation

Agitation (af latin agitare: bevæge) er en måde at påvirke mennesker. I modsætning til propaganda, der bruges til at udbrede (ofte komplekse) ideer (f.eks. en ideologi eller en religion), har agitation til formål at udbrede mere enkle ideer og at inspirere folk til handling her og nu, at ”rive folk med”. Agitation foregår ofte ved at holde en tale, men kan også foregå på andre måder. Agitatoren kan tage udgangspunkt i konkrete forhold, som f.eks. en oplevet uretfærdighed og appellere til folks retfærdighedsfølelse.

Kommunikation
Politik
Ludvig Christensen

Ludvig Vilhelm Christensen (28. juli 1878 i København – 25. marts 1956 smst) var en dansk politiker (Socialdemokraterne) og minister.

Ludvig Christensen var født i København. Søn af støbemester L. Christensen.

Kilde 
Gunnar Fog-Pedersen, Vor Regering og Rigsdag, Nordisk Forlag, København 1938.

Socialministre fra Danmark
Danske ministre fra Socialdemokraterne
Tidligere folketingsmedlemmer fra Socialdemokraterne
Personer fra København
Personer i Kraks Blå Bog (afdøde)
Håndværkere fra Danmark
Fagforeningsfolk fra Danmark
Folketingsmedlemmer i 1930'erne
Folketingsmedlemmer i 1940'erne
Andalusien

Andalusien er en region i det sydligste Spanien. Regionens hovedstad er Sevilla. I 2016 var der 8,3 millioner indbyggere i Andalusien.

Historie 
Vandalerne bosatte sig i det nuværende Andalusien omkring år 409 e. Kr. Det er derfor blevet foreslået, at navnet på regionen stammer fra dem, men der findes ingen konsensus på området, og mange alternative forslag er blevet fremlagt (se Andalusiens etymologi).

Andalusien kom som resten af den Iberiske Halvø senere på arabiske hænder. Den arabiske betegnelse for området Andalusien blev ligeledes al Andalus. Den sydligste del af den Iberiske Halvø var under arabisk/muslimsk styre 711-1492 – den nordlige del i en noget kortere periode.

Provinser 
 Almería, med provinshovedstaden Almería
 Cádiz, med provinshovedstaden Cádiz
 Córdoba, med provinshovedstaden Cordoba
 Jaén, med provinshovedstaden Jaén
 Granada, med provinshovedstaden Granada
 Huelva, med provinshovedstaden Huelva
 Málaga, med provinshovedstaden Málaga
 Sevilla, med regionshovedstaden Sevilla

Eksterne kilde/henvisninger 

 Officiel hjemmeside
Carl Otto Mörner

Carl Otto Mörner (22. maj 1781 – 17. august 1868) var en svensk baron, der i Sverige er kendt som kungamakaren eller kongemageren på dansk, da han er tildelt en stor del af æren for at Bernadotte-slægten, som Dronning Ingrid udspringer fra, besteg den svenske trone i begyndelsen af 1800-tallet.

Eksterne henvisninger 

 

Militærfolk fra Sverige
Friherrer fra Sverige
Svenskere i 1800-tallet
Kernemembran

Kernemembranen er en tolaget lipidmembran, som adskiller en celles kerne fra cytoplasmaet hos eukaryoter.
Det yderste membranlag går i et med det ru endoplasmatiske reticulum.

I Kernemembranen er der små porer som mRNA'et kan passere igennem.

Cellebiologi
Mikrobiologi
Enoch Sontonga

Enoch Mankayi Sontonga (ca. 1873 – 18. april 1905) komponerede Nkosi Sikelel' iAfrika (Gud velsigne Afrika), som siden 1994 indgår i den sydafrikanske nationalsang. Den har også været African National Congress' officielle sang siden 1925 og er stadig nationalsang i Tanzania og Zambia. I Zimbabwe og Namibia var den en udbredt oprørssang i tiden med hvidt mindretalsstyre.
 
Sontonga var xhosa og blev født i Uitenhage i Kap-provinsen. Han blev uddannet som lærer og arbejdede også som lægprædikant, korleder og fotograf.

Sontinga skrev første vers og omkvædet til Nkosi Sikelel' iAfrika i 1897 og den første offentlige fremførelse af sangen fandt sted i 1899. Senere skrev Samuel Mqhayi syv yderligere vers.

Enoch Sontonga døde af en mave-tarm-infektion.

Sangen blev hurtigt populær i Sydafrika, og ved det første møde i South African Native National Congress (forløberen for ANC), den 8. januar 1912, blev den sunget efter afslutningsbønnen. ANC antog sangen som sin officielle mødeafslutnings-sang i 1925. 

Det var i mange år uklart, hvor Sontonga lå begravet, men i 1990'erne blev graven fundet på den kristne, ikke-hvide sektion af kirkegården i Braamfontein i et område, som var blevet omlagt til park. Den 24. september 1996 afslørede Sydafrikas præsident Nelson Mandela et mindesmærke på Sontongas grav. Ved samme ceremoni modtog enoch Sontonga posthumt the South African Order of Meritorious Service (Gold). 

I 2004 opnåede Sontonga en 65.-plads ved en afstemning om "Top 100 Great South Africans".

Eksterne henvisninger 
 "The search for the man who wrote our anthem" 
 ANC's Sontonga-biografi 

Personer fra Sydafrika
H.P. Hansen

H.P. Hansen eller Hans Peter Hansen har flere betydninger:

 Hans Peter Hansen (nationalbankdirektør) (1797-1861) – dansk nationalbankdirektør og politiker.
 Hans Peter Hansen (forretningsmand) (1802-1880) – dansk erhvervsmand.
 Hans Peter Hansen (xylograf) (1829-1899) – dansk xylograf.
 Hans Christian Peter Hansen (1840-1905) – dansk journalist og litteraturhistoriker.
 Hans Peter Hansen (rektor) (1867-1942) – dansk skolemand.
 Hans Peter Hansen (minister) (1872-1953) – dansk minister og borgmester.
 Hans Peter Hansen (folkemindesamler) (1879-1961) – dansk folkemindesamler.
Desuden:
 Hans Peter Christian Hansen (1817-1865) – dansk forfatter
 Hans Peter Heinrich Hansen (1840-1931) – dansk veterinær

Se også:
 Hans Hansen (flere personer)
 H.P. Hanssen (med to s'er)
Jørgen Olrik

Jørgen Olrik (født 10. august 1875 på Frederiksberg, død 4. maj 1941 i Charlottenlund) var en dansk kulturhistoriker. 

Olrik var søn af kunstneren Henrik Olrik og bror til Benedicte Olrik (gift Brummer), Dagmar, Axel, Hans, Eyvind og Povl Olrik.

Olrik blev 1898 filosofisk kandidat, men var allerede 1893 blevet assistent ved Dansk Folkemuseum og fra 1897 ved Nationalmuseet. I 1920 blev han administrerende inspektør ved Dansk Folkemuseum, der samme år blev en del af Nationalmuseet. Han havde et betydeligt forfatterskab (se nedenfor).

Olrik blev Ridder af Dannebrog 1928 og Dannebrogsmand 1939.

Han er begravet på Ordrup Kirkegård. Han er gengivet i en tegning af faderen Henrik Olrik ca. 1878 og maleri af samme 1882, begge i familieeje.

Værker 
Han udgav følgende værker:
 Borgerlige Hjem i Helsingør for 300 Aar siden i 1903,
 Drikkehorn og Sølvtøj fra Middelalder og Renaissance i 1909,
 Dansk Guldsmedekunst fra Renaissancen til vore Dage: Nogle typiske Arbejder fra Kjøbenhavns Guldsmedelavs Jubilæumsudstilling 1910 i 1911 og
 Dansk Sølvarbejder fra Renaissancen til vore Dage. Katalog over den historiske Afdeling af Københavns Guldsmedelavs Jubilæums udstilling 1910 i 1915.

Oversættelser 

Ikke mindre betydligt var hans talrige oversættelser: 
 Den ældste danmarkskrønike (Roskildekrøniken) i 1898,
 Krøniker fra Valdemarstiden i 1900-1901,
 Valdemar Sejrs sønner og den store ærkebispestrid. Udvalg af kilder til Danmarks historie i aarene 1241-1274, 1906-1908,
 Saxos Gesta Danorum (Sakses Danesaga, 1-3, 1908-1911),
 Christian Falsters Lærdoms Lystgaard eller adskillige Discurser i 1919-1920 og
 Øm Klosters Krønike, 2. udg. i 1932.

Udvalgte artikler 
 Jørgen Olrik: "Studier over tilblivelsen af Sakses værk" (Historisk Tidsskrift, Bd. 8, rk. 2; 1909)
 Jørgen Olrik: "Om forholdet imellem Sakses og Knytlingasagas fremstilling af Danmarks historie 1146-1187" (Historisk Tidsskrift, Bd. 10, rk. 1; 1930)
 Jørgen Olrik: "Studier over Sakses historiske kilder" (Historisk Tidsskrift, Bd. 10, rk. 2; 1932)

Eksterne henvisninger 
 

Historikere fra Danmark
Danskere i 1800-tallet
Danskere i 1900-tallet
Museumsfolk fra Danmark
Faglitterære forfattere fra Danmark
Riddere af Dannebrog
Personer fra Frederiksberg
Jørgen
Oversættere fra Danmark
Personer i Kraks Blå Bog (afdøde)
Dansksprogede forfattere fra Danmark
Strubesang

Strubesang (mongolsk chöömij) er en særpræget sangteknik. Denne sangteknik bruges især hos tuvinere, mongoler og tibetanske munke, men findes også i andre musiktraditioner spredt over det meste af verden, f.eks. hos inuitter, ainu og xhosa. Det mest karakteristiske træk ved sådanne vokaløvelser er at være forbundet med en form for "guttural" stemme, fra langt nede i struben, som står i kontrast til de mest almindelige typer stemmer, der bruges i sang, som normalt repræsenteres af bryststemmen og hovedlydregisteret. Ovenpå denne tone kommer andre lysere toner ved at strubesangeren sætter tungen i forskellige stillinger i munden. Således kan sangeren synge to toner samtidig; normalt én jævn og vedvarende tone fra struben, og én overtone som skifter med den skiftende resonans fra mundhulen. 

Begrebet strubesang forveksles ofte med . De er dog ikke synonyme: strubesang fokuserer på stemmekildens teknikker og egenskaber, mens overtonesang er en tilgang fokuseret på resonans (som forekommer på niveau med stemmekanalen). Kilden til stemmen er strubehovedet og i nogle tilfælde de vibrerende strukturer i svælget. I mange tilfælde omfatter de etniske og kunstneriske teknikker for harmonisk sang også specifikke halssangteknikker.

Strubesang er blevet brugt i vestlig musik, nok især som indslag i verdensmusik, men også indenfor andre stilarter, eksempelvis hos Karlheinz Stockhausen. En stor og berømt kunstner, der brugte flere af sådanne teknikker, var den græsk-italienske sanger 

Baggrundsstof
 

Sang
Hyksos

Hyksos er navnet på et folk beskrevet af den jødiske historiker Josefus. Han mener, at hyksos kontrollerede Egypten i flere hundrede år omkring år 2000 f.Kr. Hans oplysninger bekræftes af egyptiske optegnelser og smånotitser. Det er dog ikke muligt at finde videre information om dette folks historie eller viden omkring herredømmet over Egypten og varigheden af det. Deres magt tilintetgjordes af stifteren af det attende egyptiske dynasti, Ahmose 1..

Henvisninger 

 Store Nordisk Konversationsleksikon, bind 11, udgivet i 1918, af Store Nordisk Konversationsleksikon Forlag

Folkeslag i Egypten
Egypten i antikken
Þjórsá

Þjórsá er Islands længste vandløb, 230 km lang. Floden afvander et areal på 7.530 km², svarende til 7,2% af Islands samlede areal.

Eksterne henvisninger 

Atlantens afvandingsområde
Floder i Island
Justitsminister

Justitsministeren er i Danmark minister i Justitsministeriet. Ministeren er udover at være øverste chef i Justitsministeriets departement også overordnet Anklagemyndigheden (i medfør af retsplejelovens § 98, stk. 1) og den foresatte for politiet (i medfør af retsplejelovens § 108, stk. 1)

Herudover er ministeren overordnet Kriminalforsorgen og Civilstyrelsen.

Se også 
 Danske justitsministre
 Amerikanske justitsministre

Politiske embeder
Retsvæsen
Olga Korbut

Olga Valentinovna Korbut (hviderussisk: Вольга Валянцінаўна Корбут, Volha Valjantsinawna Korbut; russisk: Ольга Валентиновна Корбут) (f. 16. maj 1955 i Hrodna), også kendt som spurven fra Minsk, er en sovjetisk hviderussisk gymnast, som vandt fire guldmedaljer og to sølvmedaljer ved de olympiske lege, hvor hun deltog i 1972 og 1976.

Eksterne henvisninger 

 Olga Korbut Bio, Stats, and Results - Olympics at Sports-Reference.com  

Gymnaster
Sportsfolk fra Hviderusland
Olympiske mestre fra Sovjetunionen
Olympiske sølvmedaljevindere fra Sovjetunionen
Aja

Aja er et pigenavn. Det forekommer også i formen Aia. I alt omkring 300 danskere bærer et af disse navne ifølge Danmarks Statistik.

Navnet anvendt i fiktion 
 Aia er navnet på Egtvedpigen i musicalen Egtvedpigen.

Noter 

Pigenavne
Rhizosfære

Rhizosfæren er det jordvolumen, der påvirkes af planterødders tilstedeværelse. 

Planterne udveksler mineraler, protoner, kompleksdannere o.l. Gennem rødderne udskiller planterne især carbonholdige stoffer (eksudater), hvilket gør den biologiske aktivitet i rhizosfæren højere; eksudaterne kan eksempelvis være allelopatiske, smøremidler for rodvækst eller beregnet på at tiltrække Rhizobium (kvælstoffikserende bakterier) eller mykorrhiza (svamperod).

Se også
 Mykorrhiza-netværk

Jordbundsbiologi
Økologi
Peder Bundgaard

Peder Bundgaard (født 18. marts 1945) er en dansk tegner og forfatter. Han er kendt for at have designet en lang række bog- og pladeomslag, bl.a. Dan Turèlls bogomslag fra 1970'erne til Turèlls død og coveromslaget til Efter endnu en dag Gasolin's 7. udgivelse. Desuden har Peder Bundgaard de senere år også ernæret sig som romanforfatter, med debut i 2004 med romanen "Dødsens Stille". Han er desuden foredragsholder. Peder Bundgaard er også en af de 12 tegnere, der i 2005 tegnede religionsstifteren Muhammed til Jyllands-Posten.

Bibliografi 
 Dansk Rock - fra pigtråd til punk, 1985, (medforfatter) 
 City Limits, 1986, (fotobog), 
 Rockens hvem ved hvad, 1987, (quiz bog)
 Næste stop London, 1989
 2. udgave: 1993, 
 Gasolin' – masser af succes, 1993
 2. udgave, 2007, 
 London calling : en historisk guide, 1995, 
 Superdan : et portræt af Dan Turèll, 1995, 
 København, du har alt : 1000 års byhistorie – fra Absalon til Gasolin''', 1996, 
 Politikens Dansk Rock 1956-1997, 1997, (medforfatter) 
 Lykkens pamfil : dansk rock i 60'erne, 1998, 
 2. udgave: Lykkens pamfil : dansk rock fra 60'erne til 70'erne, 2005, 
 Sved på panden : amok med wok & chili, 1999, 
 Dansk Rock Leksikon, 2002, (medforfatter), 
 Holder healere hellige køer?, 2002,
 2. udgave: Guide til den spirituelle rejse, 2003, 
 Larsen, 2002, 
 2. udgave: 2007, 
 Dødsens stille, roman, 2004, 
 Album, pladecovers, bogillustrationer, bladtegninger, 2005, (pladecovers, bogomslag og bladtegninger), 
 Dan Turèll's København : gaden var min far, gården var min mor, 2005, 
 Tåge over Langebro, roman, 2007, 
 Sorte Hest, roman, 2009, 
 Evigt udelte sammen (2011) – en del af romanserien Slægten''

Eksterne henvisninger 
 Peder Bundgaard
 

Tegnere fra Danmark
Illustratorer fra Danmark
Romanforfattere fra Danmark
Faglitterære forfattere fra Danmark
Muhammed-tegningerne
Rock fra Danmark
Dansksprogede forfattere fra Danmark
Prut

En prut (slang for fjært, latin: flatus) er et udslip af tarmgas fra endetarmen. Svovlbrinte i denne gas giver en ubehagelig lugt. Pga. tarmfloraen er udslippene både naturlige og uundgåelige.

Den menneskelige tarm producerer normalt en vis mængde tarmgas pr. døgn; hvis denne mængde tiltager eller aftager kan det være et udtryk for en ubalance i tarmfloraen. Noget sjældnere kan ændringer i balancen – eller en hel udeblivelse af tarmgas – være symptom på sygdomme i tarmen, f.eks. tarmslyng.

En gennemsnitlig voksen person producerer omkring 700ml prut om dagen, hvor hver enkel prut har et rumfang mellem 33ml og 125ml, oftest omkring 90ml.

En gennemsnitlig prut har samme brændværdi som ti sukkerknalder.

Referencer

Se også 

Tarm
Gasser
Grindcore

Grindcore er en musikgenre der er et miks af hardcore punk og death metal, med relation til discore og crustcore. Genren opstod i midten af 80'erne med albums fra de amerikanske bands Repulsion og Siege.

Karakteristik 
Grindcore er kendetegnet ved kortvarige aggressive ultra-hurtige numre, der i længde typisk varierer fra 10 sek. til allerhøjest 2 min. Et af de korteste numre, er Brutal Truths Collateral damage på små 2,18 sekunder, der også har en plads i Guinness Rekordbog for korteste musikvideo. Også Napalm Death er med i Guinness Rekordbog for verdens korteste sang You Suffer på præcis 1,316 sekunder. En endnu mere ekstrem genre er en undergenre ved navn cybergrindcore, hvor kunstnerne benytter sig af diverse digitaludstyr og maskintrommer. Af udøverne heraf kan f.eks. nævnes den amerikanske trio Agoraphobic Nosebleed.

Metalgenrer
Wind of Change (Scorpions-sang)

Wind of Change er en sang af rockbandet Scorpions, som er blevet et af symbolerne på Berlinmurens og kommunismens fald, og har referencer til Gorkij Park i Moskva og floden Moskva. Udgivet på albummet Crazy World fra 1990. Sangen betragtes af mange som bandets største hit.

Sangen er blandt andet også brugt som udgangssang i den romantiske nytårsfilm "In Search of a Midnight Kiss" (2007).

Eksterne henvisninger 
 

Rocksange
The Scorpions
Sange fra 1990
Crazy World

Crazy World er et album af Scorpions. Udgivet i 1990.

Numre 

 Tease Me Please Me 
 Don't Believe Her 
 To Be With You in Heaven
 Wind of Change
 Restless Nights 
 Lust or Love
 Kicks After Six 
 Hit Between the Eyes 
 Money and Fame 
 Crazy World 
 Send Me an Angel

Eksterne henvisninger 
 

Album fra 1990
Scorpions-album
Uggerhalne

Uggerhalne er en by i Vendsyssel med , beliggende 1 km sydøst for Grindsted (Aalborg Kommune), 22 km sydøst for Brønderslev, 5 km nordøst for Vodskov og 14 km nordøst for Aalborg. Byen hører til Aalborg Kommune og ligger i Region Nordjylland.

Uggerhalne hører til Hammer Sogn. Hammer Kirke ligger i Hammer Bakker.

Faciliteter 
Børnene går i skole i landsbyordningen Grindsted Skole, hvor der også er børnehave og to aldersopdelte SFO'er. Efter 6. klasse skal eleverne til Vodskov Skole.

Frakørsel 17 Lyngdrup på motorvej E45 (Frederikshavnmotorvejen) ligger ½ km fra byen.

Historie 
Det høje målebordsblad fra 1800-tallet viser den ensomt beliggende gård Uggerhaldne. På det lave målebordsblad fra 1900-tallet er det blevet til den lille landsby Ugerhalne med 4-5 ejendomme.

Jernbanen 
Ved den lille bebyggelse blev der anlagt en station på Vodskov-Østervrå Jernbane (1924-50). Stationen havde et næsten 100 m langt omløbs-/læssespor. I 1934-37 var der betydelige transporter af mergel fra Kinnerup mergelleje, og en smalsporet mergelbane førte til en læsserampe ved jernbanens læssespor.

Stationsbygningen er bevaret på Ledvej 7. Varehuset blev efter banens lukning flyttet til sportspladsen i Grindsted, men det blev i 2001 flyttet tilbage til Uggerhalne, dog ikke til sin oprindelige plads. Sydvest for stationen går en 2 km lang sti på banens tracé til Attruphøj nordøst for Vodskov gennem Hammer Bakker, der rummer fredede områder.

Årets landsby 
Foreningen "Landsbyerne i Aalborg Kommune" udnævnte Uggerhalne og Grindsted, som er tæt på at vokse sammen til én by, til i fællesskab at være Årets Landsby 2004.

Noter

Eksterne kilder/henvisninger 

 SDFE kortviser: Høje målebordsblade 1842-1899 og lave målebordsblade 1901-1971

Byer i Aalborg Kommune
Hammer Bakker
Marshallplanen

Marshallplanen (engelsk European Recovery Program, ERP) var et amerikansk hjælpeprogram rettet mod Europa, som blev sat i gang efter 2. verdenskrig. Initiativet fik navn efter den amerikanske udenrigsminister George Marshall, og var i stor udstrækning udarbejdet af embedsmænd i udenrigsministeriet, specielt William L. Clayton og George F. Kennan.

Planen var en opfølgning af Trumandoktrinen med støtte af økonomiske midler. USA's politikere havde den opfattelse, at økonomisk krise gav grobund for kommunisme. Et stærkt, samlet og genopbygget Vesteuropa ville derimod være en militær modvægt mod Sovjetunionen, og svække kommunistpartiernes indflydelse i de enkelte lande. Ydermere var tanken bag Marshallhjælpen, at USA selv kunne undgå en økonomisk krise, da de var afhængig af at handle hos deres europæiske handelspartnere. Der var altså såkaldt interdependens mellem Europa og USA.

Derfor tilbød USA's udenrigsminister George Marshall i 1947 de europæiske lande økonomisk hjælp til genopbygningen efter krigen. Europa havde store problemer efter verdenskrigen: Produktion og handel lå i ruiner. Og i foråret 1947 var det tydeligt, at de vesteuropæiske landes dollarreserver var i færd med at tømmes. Modtagerlandene skulle til gengæld samles i et økonomisk samarbejde, OEEC, Organisation for European Economic Co-operation, i 1948. Det blev i 1961 udvidet til også at omfatte ikke-europæiske lande, og fik navnet OECD, Organisation for Economic Co-operation and Development.

Som led i problemerne omkring delingen af Tyskland, fik Sovjetunionen og de østeuropæiske lande også tilbuddet, men takkede nej af frygt for at USA ville få stor indflydelse på de pågældende lande. Afslaget betød et markant forskel mellem øst og vest.

Se også 
 CARE-pakke

Litteratur 
 

Europas historie
USA's historie
2. verdenskrig
Rød Valgallianse

Rød Valgallianse (RV) var et socialistisk parti i Norge. Partiet blev stiftet i 1973. 10. marts 2007 fusionerede RV med Arbeidernes Kommunistparti, og det nye parti Rødt blev stiftet.

Fra 1993 til 1997 var partiet repræsenteret i det norske Storting ved Erling Folkvord, som havde et kredsmandat i Oslo. Han mistede dette kredsmandat ved valget i 1997, selvom partiet da havde sit bedste valgresultat med 1,7 procent at stemmerne.

Eksterne henvisninger 
Rød Valgallianse

Etableret i 1973
Ophørt i 2007
Tidligere politiske partier i Norge